לורטו

ממוזער|250px|הבזיליקה ובתי העיר מכיוון צפון-מזרח
לורטו (באיטלקית: Loreto) היא עיר בנפת אנקונה במחוז מארקה שבאיטליה. לורטו חבה את קיומה לבזיליקת הבית הקדוש בה שמור, לפי המסורת, בית המגורים של הבתולה ויוסף הקדוש בנצרת, ואשר בו נולדה, ובה ניתנה לה הבשורה. הבזיליקה והבית שבה היא אחד מאתרי העלייה לרגל החשובים באיטליה.

היסטוריה
לפי המסורת הפופולרית, הבית הקדוש הוא הבית בנצרת בו נולדה וגדלה מריה, אם ישו, בו ניתנה לה הבשורה, ובו חייתה לאחר לידתו של ישו ולאחר שנצלב וקם לתחייה. בשנת 1291 כאשר הממלוכים השלימו את כיבוש ארץ ישראל ובא הקץ על ממלכת ירושלים, נשקפה לבית סכנת הריסה. לכן, ב-10 במאי 1291, הוא הועבר על ידי מלאכים מנצרת ולאחר שחנה משך שלוש וחצי שנים על גבעת טרסט ברייקה שבקרואטיה, הגיע בלילה שבין ה-9 ל-10 בדצמבר 1294 אל תוך יער של עצי ער אציל (דפנה), במקום בו נצבת כיום לורטו. שמה של העיירה, לורטו, בא מהמילה הלטינית Laurus, שמו של עץ הדפנה.

הבזיליקה הוקמה על הגבעה בלורטו בין 1469 ל-1587, כמבנה מבוצר, והעיר התפתחה סביבה החל בשנת 1480. במקום הוקמו בתיהם של האומנים והפועלים שעסקו בהקמת הבזיליקה, וכן בית חולים ששימש את עולי הרגל. ממערב לבזיליקה הוקמו שני ארמונות - הארמון האפוסטולי שבנייתו החלה ב-1498 והארמון האילירי שנבנה החל בשנת 1580, ושימש כמנזר ישועי. רובע הבזיליקה שאורכו כ-500 מטר ורוחבו המרבי הוא 150 מטר, הוקף בחומה בשנת 1518 וזו חוזקה בארבעה מגדלים מבוצרים בסביבות שנת 1600. העיר החדשה התפתחה מדרום וממזרח לרובע זה על מורדות הגבעה.

ב-12 בדצמבר 1920 הוכרזה "גבירתנו מלורטו" כקדושה פטרונית של הטייסים, וכתוצאה מכך הוקם בית הספר של חיל האוויר האיטלקי (Scuola Perfezionamento Sottufficiali dell'Aeronautica Militare) בעיר. במקום שוכן גם מוזיאון של החייל.

על שם "גבירתנו מלורטו" הוקמה במילנו כנסייה בתקופת דוכסות מילנו. הכנסייה נהרסה ובמקומה הוקמה כיכר לורטו.

גאוגרפיה
לורטו היא עיר וקומונה במחוז מארקה שבאיטליה שטחה של לורטו הוא 17.69 קמ"ר. היא נמצאת במרחק של כ-3.5 ק"מ מחופי הים האדריאטי, שוכנת על גבעה מתונה בגובה מרבי של 127 מטרים מעל פני הים ומשקיפה על האזור הכפרי שמסביב. הקומונה סמוכה לרקנאטי, פורטו רקנאטי וקסטלפידרדו.

דמוגרפיה
בשנת 2008 התגוררו בעיר 12,270 תושבים. להלן נתוני התפתחות האוכלוסייה מאז שנת 1861:

ערים תאומות






קישורים חיצוניים


 אתר Pro Loco Felix Civitas Lauretana


הערות שוליים

קטגוריה:מארקה: ערים